
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.112/2003 pentru reglementarea unor măsuri financiare, cu care comisia noastră a fost sesizată în fond cu adresa Biroului Permanent nr.709 din 19 noiembrie 2003.

	PREŞEDINTE,

Prof. dr. Florin Georgescu

RAPORT

asupra proiectului de Lege privind aprobarea Ordonanţei de urgenţă a Guvernului nr.112/2003 pentru reglementarea unor măsuri financiare
Cu adresa nr.709 din 19 noiembrie 2003, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.112/2003 pentru reglementarea unor măsuri financiare.
La întocmirea raportului s-a avut în vedere avizul Comisiei pentru politică externă, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezentul proiect de lege are ca obiect de reglementare desfiinţarea Fondului la dispoziţia Guvernului României pentru relaţiile cu Republica Moldova şi abrogarea, în mod corespunzător, a Legii nr.36/1993 privind finanţarea unor acţiuni de integrare economică şi culturală între România şi Republica Moldova, cu modificările ulterioare.

Prin obiectul de reglementare, proiectul de lege face parte din categoria legilor ordinare.

In urma examinării proiectului de Lege privind aprobarea Ordonanţei de urgenţă a Guvernului nr.112/2003 pentru reglementarea unor măsuri financiare, în şedinţa din 26 noiembrie 2003, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Afacerilor Externe, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 13 noiembrie 2003.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Experţi parlamentari:

          Onete Alexandru

          Măţan Ofelia

